Effe-kleurige Trou Skryfbehoeftes - Mooi Troues
Vandag se effe-kleurige trou skryfbehoeftes, ontwerp deur Watercolour Heart, herinner ons onmiddellik aan spookasem en lui-lekker Saterdag-middae. Die skryfbehoeftes is 'n nuwe interpretasie van blommotiewe. Alhoewel die agtergrond relatief besig met die blom-motief is, is die kleurskema effe-kleurig. Dit skep dus balans en is sag op die oog. Hierdie ontwerp is perfek indien 'n paartjie 'n vroulike ontwerp soek, maar steeds dit sag wil laat voorkom.
Let ook op hoe mooi die skryfbehoefte saam met die marmer van die agtergrond gaan. Dit is beslis iets om ingedagte te hou indien jy marmer by jou troue wil inkorporeer.